**Informacija apie gautą**

**ŠIAULIŲ RAJONO ARVYDIŠKĖS II SMĖLIO TELKINIO NAUJO PLOTO (APIE 9,9 HA) NAUDOJIMO**

 **poveikio aplinkai vertinimo ataskaitą**

2017-11-15 Aplinkos apsaugos agentūros Poveikio aplinkai vertinimo departamento Šiaulių skyrius, Cilistina Bogušienė, tel. 8 41 596 416.

**Planuojamos ūkinės veiklos organizatorius (pavadinimas, adresas, telefonas, faksas)**

 UAB „NTPV“, Klaipėdos g. 64, LT - 35194, Panevėžys; tel. Nr. +370 606 14770, el. p. uabntpv@gmail.com

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

 B. Pinkevičiaus individuali įmonė, Konstitucijos pr. 23, LT-08105 Vilnius, tel./faks. 8(5) 273 5810, el.p. - info@bpimone.lt puzaite@bpimone.lt

 **Planuojamos ūkinės veiklos pavadinimas**

 Šiaulių rajono Arvydiškės II smėlio telkinio naujo ploto (apie 9,9 ha) naudojimas.

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

 Šiaulių apskritis, Šiaulių rajono sav., Bubių seniūnija, Šalpirčių kaimas.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, 841 596 416, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Šiaulių visuomenės sveikatos centras 2016-03-16 raštu Nr. S-1278 (9.10.7) „Dėl Šiaulių rajono Arvydiškės II smėlio telkinio naujo ploto (apie 9,9 ha) naudojimo planuojamos UAB „NTPV“ ūkinės veiklos poveikio aplinkai vertinimo programos“ pritarė PAV programai bei rekomendavo planuojamą ūkinę veiklą vertinti 3 aspektais: „<..įvertinti poveikį visuomenės sveikatai ir socialinei aplinka; poveikį aplinkos orui; poveikį gruntiniams vandenims ir paviršiniams vandenims; poveikį dirvožemiui bei žemės gelmėms; veiklos sąlygojamą triukšmą, vibraciją; galimą kvapų poveikį; poveikį augmenijai ir gyvūnijai; poveikį kraštovaizdžiui; galimas avarijų rizikas ir kt.; bei numatyti galimo poveikio sumažinimo priemones. Nagrinėjant planuojamos ūkinės veiklos vietą/teritoriją nurodyti konkrečius atstumus iki gyvenamosios teritorijos (miesto, miestelio, kaimo, gyvenvietės, artimiausio gyvenamojo namo ar pavienės sodybos, ugdymo bei asmens sveikatos priežiūros įstaigų ir kt. Atliekant PAV ataskaitą vadovautis Lietuvos Respublikos 2002 m. gegužės 16 d. Visuomenės sveikatos priežiūros įstatymu Nr. IX-886, Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl specialiųjų žemės ir miško naudojimo sąlygų patvirtinimo“.
	1. Nacionalinis visuomenės sveikatos centras prie sveikatos apsaugos ministerijos (toliau – Centras) 2016-07-26 raštu Nr. S-2368 (9.10.7) „Dėl Šiaulių rajono Arvydiškės II smėlio telkinio naujo ploto (apie 9,9 ha) naudojimo planuojamos ūkinės veiklos poveikio aplinkai vertinimo ataskaitos“ PAV ataskaitai ir planuojamos ūkinės veiklos galimybei pasirinktoje vietoje pritarė.
2. Šiaulių rajono savivaldybės administracija 2016-03-23 raštu Nr. S-609 (3.24) „Dėl Arvydiškės II smėlio telkinio naujo ploto (apie 9.9 ha) PAV programos derinimo“ derino PAV programą bei nurodė „<...teikiant nagrinėti PAV ataskaitą, prašome pateikti informaciją apie šalia planuojamo telkinio eksploatuojamus karjerus, jų išteklius, eksploatacijos laikotarpį, kada ir kaip numatoma rekultivuoti išeksploatuotus karjerus....>“
	1. Šiaulių rajono savivaldybės administracija 2017-07-26 raštu Nr. S-1606 (3.24) „Dėl Arvydiškės II smėlio telkinio naujo ploto naudojimo planuojamos ūkinės veiklos poveikio aplinkai vertinimo ataskaitos“ PAV ataskaitai nepritarė, kadangi nebuvo atsakyta į Šiaulių rajono savivaldybės administracijos Aplinkos apsaugos skyriaus pateiktas pastabas.
	2. Šiaulių rajono savivaldybės administracija 2017-11-09 raštu Nr. S-2468 (3.24) „Dėl Arvydiškės II smėlio telkinio naujo ploto naudojimo planuojamos ūkinės veiklos poveikio aplinkai vertinimo ataskaitos“ nurodė, kad buvo įvertintos, išnagrinėtos Kurtuvėnų regioninio parko direkcijos pastabos, PAV ataskaita pataisyta ir papildyta bei į Valstybinės saugomų teritorijų tarnybos prie aplinkos ministerijos raštą, PAV ataskaitai pritarė.
3. Šiaulių apskrities priešgaisrinė gelbėjimo valdyba (toliau – Valdyba) 2016-04-01 raštu Nr. S1-482 „Dėl poveikio aplinkai vertinimo programos derinimo“ derino Šiaulių rajono Arvydiškės II smėlio telkinio naujo ploto (apie 9,9 ha) naudojimo PAV programą ir nurodė, kad nori susipažinti su PAV ataskaita, siekiant išsiaiškinti, kaip bus sprendžiami galimų ekstremaliųjų situacijų prevencijos bei ekstremaliųjų įvykių lokalizavimo, likvidavimo ir padarinių šalinimo klausimai.
	1. Valdyba 2017-07-14 raštu Nr. S1-767 „Dėl planuojamos ūkinės veiklos poveikio aplinkai vertinimo ataskaitos“ pritarė PAV ataskaitai ir pasiūlė patikslinti šios ataskaitos 8 skyriaus „Rizikos analizė ir įvertinimas“ priešpaskutinę pastraipą, atsižvelgiant į teisės aktų reikalavimus.

 **4.** Kultūros paveldo departamento prie kultūros ministerijos Šiaulių skyrius 2016-03-09 raštu Nr. (938.-Š) 2Š-207 „Dėl Arvydiškės II smėlio telkinio naujo ploto poveikio aplinkai vertinimo programos derinimo“ PAV programą derino be pastabų, kadangi planuojam ūkinė veikla neturės įtakos nekilnojamiesiems kultūros paveldo objektams.

 **4.1.** Kultūros paveldo departamento prie kultūros ministerijos Šiaulių skyrius 2017-07-17 raštu Nr. (938.-Š) 2Š-416 „Dėl Šiaulių rajono Arvydiškės II smėlio telkinio naujo ploto naudojimo planuojamos ūkinės veiklos poveikio aplinkai vertinimo ataskaitos“ nurodė, kad PAV ataskaitai pastabų neturi.

 **5.** Kurtuvėnų regioninioparko direkcija 2017-04-20 raštu Nr. 1.8-98 „Dėl PAV programos derinimo“ nederino Šiaulių rajono Arvydiškės II smėlio telkinio PAV programos ir pateikė pastabas. 2016-05-26 raštu Nr. 1.8-121 „Dėl PAV programos derinimo“ nurodė, kad buvo atsižvelgta į pateiktas pastabas. PAV programa papildyta. PAV programą derino su sąlyga, kad PAV metu bus išnagrinėtas galimas suminis dabar eksploatuojamų ir naujo telkinio tarša ir galimas poveikis greta karjero esančiai Drujos pelkei ir dar kelioms mažesnėms pelkėms Girnikų kraštovaizdžio draustinyje.

 **5.1.** Kurtuvėnų regioninioparko direkcija (toliau – Direkcija) 2017-07-20 raštu Nr. 1.8-188 „Dėl Arvydiškių II smėlio telkinio suinteresuotos visuomenės pasiūlymų dėl PAV įvertinimo“ (toliau – Raštas) mano, kad įvertinimas Direkcijos pateiktų pastabų nėra pakankamai argumentuotas ir planuojama veikla prieštarauja teritorijų planavimo dokumentams, gali turėti neigiamą poveikį kraštovaizdžiui, biologinei įvairovei, turizmui bei pakenkti Kurtuvėnų regioninio parko vertybėms bei pateikė pastabas. Direkcija Rašte nurodė, kad nėra PAV ataskaitos derinimo subjektas, todėl motyvuotų išvadų neteikia.

Pažymėtina, kad 2016-04-08 raštu Nr. (28.1)-A4-3622 „Dėl kvietimo dalyvauti poveikio aplinkai vertinimo procese“ Agentūra, kaip atsakinga institucija poveikio aplinkai vertinimo procese, vadovaudamasi Lietuvos Respublikos planuojamos ūkinės veiklos poveikio aplinkai vertinimo įstatymo (toliau - PAV įstatymas) 5 straipsnio 2 dalimi, Planuojamos ūkinės veiklos poveikio aplinkai vertinimo dokumentų nagrinėjimo aplinkos ministerijoje ir jai pavaldžiose institucijose tvarkos aprašo, patvirtinto Lietuvos Respublikos aplinkos ministro 2006-06-23 įsakymu Nr. D1-311 „Dėl planuojamos ūkinės veiklos poveikio aplinkai vertinimo dokumentų nagrinėjimo aplinkos ministerijoje ir jai pavaldžiose institucijos tvarkos aprašo patvirtinimo“ 16 punktu, ir, atsižvelgdama į planuojamos ūkinės veiklos pobūdį, mastą ir vietos ypatumus, pakvietė Lietuvos geologijos tarnybą prie aplinkos ministerijos (toliau – Tarnyba) ir Kurtuvėnų regioninio parko direkciją (toliau - KRP direkcija) dalyvauti Šiaulių rajono Arvydiškės II smėlio telkinio naujo ploto (apie 9,9 ha) naudojimo planuojamos UAB „NTPV“ ūkinės veiklos poveikio aplinkai vertinimo procese, kaip poveikio aplinkai vertinimo subjektus bei informavo visus subjektus apie Tarnybos ir KRP direkcijos dalyvavimą PAV procese kaip PAV subjektus.

 **6.** Lietuvos geologijos tarnyba prie aplinkos ministerijos (toliau – Tarnyba) 2016-04-22 raštu Nr. (7)-1.7-1599 „Dėl Arvydiškės II telkinio PAV programos“ konstatavo, kad programoje numatyta išsamiai ir visapusiškai išanalizuoti aplinkosauginiu požiūriu smėlio gavybos Arvydiškių II karjere galimybes ir pritarė PAV programos teiginiams ir joje numatytiems spręsti klausimams, kadangi PŪV aptariama detaliai išžvalgyto telkinio ribose.

 6.1. Tarnyba 2017-08-03 raštuNr. (7)-1.7-3334 „Dėl Arvydiškės II telkinio PAV ataskaitos“ pritarė PAV ataskaitoje pateiktiems kasybos darbo organizavimo Arvydiškės II smelio telkinio naujame plote sprendiniams. Tarnybos įsitikinimu, pateiktų sprendinių įgyvendinimas užtikrins minimalų neigiamą poveikį aplinkai. Atsižvelgiant į tai, Tarnyba siūlo Agentūrai priimti teigiamą sprendimą dėl ūkinės veiklos galimybių pasirinktoje vietoje.

 **7.** Agentūra 2016-06-08 raštu Nr. (28.1)-A4-5948 „Dėl Šiaulių rajono Arvydiškės II smėlio telkinio naujo ploto (apie 9,9 ha) naudojimo poveikio aplinkai vertinimo programos patvirtinimo“ PAV programą patvirtino.

Visuomenė apie parengtą PAV programą buvo informuota Šiaulių rajono savivaldybės internetiniame tinklapyje (2016-02-04), Šiaulių rajono savivaldybės Bubių seniūnijoje (2016-02-05), respublikiniame laikraštyje „Lietuvos žinios“ (2016-02-04), laikraštyje „Šiaulių kraštas“ (2016-02-04), PAV dokumentų rengėjo – B. Pinkevičiaus individualios įmonės internetiniame tinklalapyje <http://www.bpimone.lt/> (2016-02-03).

 Agentūra 2016-06-08 savo internetiniame tinklalapyje [www.gamta.lt](http://www.gamta.lt) paskelbė visuomenei apie patvirtintą Šiaulių rajono Arvydiškės II smėlio telkinio naujo ploto (apie 9,9 ha) naudojimo PAV programą.

Suinteresuotos visuomenės pasiūlymų dėl PAV programos nebuvo gauta.

Informacija apie visuomenės viešą supažindinimą su PAV ataskaita buvo skelbiama Šiaulių rajono savivaldybės internetiniame puslapyje (2017-05-15), Šiaulių rajono savivaldybės Bubių seniūnijoje (2017-05-12), respublikiniame laikraštyje „Lietuvos žinios“ (2017-05-13), laikraštyje „Šiaulių kraštas“ (2017-05-16), B. Pinkevičiaus individualios įmonės internetiniame tinklalapyje <http://www.bpimone.lt/> (2016-05-12).

 Viešas visuomenės susirinkimas dėl PAV ataskaitos įvyko 2017-06-02, 17.30 val., Šiaulių rajono savivaldybės Bubių seniūnijos patalpose. Viešajame susirinkime dalyvavo PAV dokumentų rengėjai,PŪV organizatorius, Kurtuvėnu regioninio parko direkcijos vyr. specialistas kraštotvarkininkas ir Šiaulių rajono savivaldybės Bubių seniūnijos seniūno pavaduotoja. Susirinkimo metu iš Kurtuvėnų regioninio parko atstovo gautos pastabos išnagrinėtos ir pateiktos raštu.

 **Prašymų teikimo terminas**

 Iki 2017 m. lapkričio 30 d. suinteresuota visuomenė turi teisę raštu per 10 d.d. dienų nuo šio pranešimo paskelbimo pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.